Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 956

b) pontjának megfelelõen [a 27.1 szabály b) pontjában elõírt megjelölési illeték megfizetésének elmulasztása] — megállapítja, hogy egy adott állam megjelölését visszavontnak kell tekinteni, errõl haladéktalanul értesíti a bejelentõt és a Nemzetközi Irodát. A Nemzetközi Iroda értesíti azokat a megjelölt hivatalokat, amelyeket megjelölésükrõl már értesítettek. 29.2 (hatályon kívül helyezve) 29.3 Az átvevõ hivatal tájékoztatása egyes tényekrõl Ha a Nemzetközi Iroda vagy a nemzetközi kutatási szerv úgy ítéli meg, hogy az átvevõ hivatalnak a 14. cikk 4. bekezdése szerinti döntést kellene meghoznia, az ezzel kapcsolatos tényekrõl tájékoztatja a hivatalt. 29.4 Értesítés a 14. cikk 4. bekezdése szerinti nyilatkozat megtételére vonatkozó szándékról Mielõtt a 14. cikk 4. bekezdése szerinti nyilatkozatot megtenné, az átvevõ hivatal értesíti a bejelentõt errõl a szándékáról és annak indokairól. Ha a bejelentõ nem ért egyet az átvevõ hivatal elõzetes döntésével, észrevételeit az értesítéstõl számított egy hónapon belül elõterjesztheti.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes